CELEX: 32016R0651
Language: sl
Date: 2016-04-05 00:00:00
Title: Delegirana uredba Komisije (EU) 2016/651 z dne 5. aprila 2016 o popravku Delegirane uredbe (EU) 2015/2446 o dopolnitvi Uredbe (EU) št. 952/2013 Evropskega parlamenta in Sveta o podrobnih pravilih v zvezi z nekaterimi določbami carinskega zakonika Unije

27.4.2016   
            
            
               SL
            
            
               Uradni list Evropske unije
            
            
               L 111/1
            
         DELEGIRANA UREDBA KOMISIJE (EU) 2016/651
   z dne 5. aprila 2016
   o popravku Delegirane uredbe (EU) 2015/2446 o dopolnitvi Uredbe (EU) št. 952/2013 Evropskega parlamenta in Sveta o podrobnih pravilih v zvezi z nekaterimi določbami carinskega zakonika Unije
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) in zlasti člena 160 Uredbe,
   ob upoštevanju naslednjega:
   
               (1)
            
            
               Po objavi Delegirane uredbe Komisije (EU) 2015/2446 (2) sta bili odkriti dve napaki.
            
         
               (2)
            
            
               Prva napaka se nanaša na domnevo glede carinske deklaracije iz člena 139 Delegirane uredbe (EU) 2015/2446 za nekatere vrste blaga iz člena 136(1) navedene delegirane uredbe. Namen je bil, da bi ta domneva zajemala iste vrste blaga kot so tiste, za katere se trenutno uporablja Uredba Komisije (EGS) št. 2454/93 (3), in sicer palete, zabojnike in prevozna sredstva ter rezervne dele, dodatke in opremo za te palete, zabojnike in prevozna sredstva, osebne predmete in blago za šport, material za razvedrilo pomorščakov, ki se uporablja na plovilu, ki pluje v mednarodnem pomorskem prometu, medicinsko, kirurško in laboratorijsko opremo, material za pomoč ob nesrečah, ki se uporablja v povezavi z ukrepi, sprejetimi za odpravo posledic nesreč ali podobnih okoliščin, ki prizadenejo carinsko območje Unije, in prenosna glasbila, ki jih potniki začasno uvozijo, ki se uporabijo kot profesionalna oprema. Delegirana uredba (EU) 2015/2446 je bila dokončno oblikovana, vrstni red blaga, naštetega v členu 136 je bil spremenjen, vendar sklicevanja na to blago iz člena 139 navedene delegirane uredbe pomotoma niso bila posodobljena. Zato bi bilo treba sklicevanja popraviti.
            
         
               (3)
            
            
               Druga napaka se nanaša na člen 141(1) Delegirane uredbe (EU) 2015/2446. Trenutno veljavni člen 233(1)(b) Uredbe (EGS) št. 2454/93 predvideva možnost, da se v nekaterih omejenih in točno določenih primerih prehod meje šteje kot deklaracija za začasni uvoz, izvoz ali ponovni izvoz. Ta določba pomotoma ni bila vključena v Delegirano uredbo (EU) 2015/2446, zato ni možnosti, da bi se določeno blago prijavilo že s samim prestopom meje carinskega območja Unije. Ob sprejetju Delegirane uredbe (EU) 2015/2446 niso bile načrtovane nobene spremembe določb, ki urejajo vrste dejanj, ki štejejo za carinsko deklaracijo. Zato bi bilo treba člen 141(1) popraviti.
            
         
               (4)
            
            
               Delegirano uredbo (EU) 2015/2446 bi bilo zato treba ustrezno popraviti.
            
         
               (5)
            
            
               Določbe te uredbe bi se morale uporabljati od 1. maja 2016, da se omogoči uporaba zakonika v celoti –
            
         SPREJELA NASLEDNJO UREDBO:
   Člen 1
   Popravki Delegirane uredbe (EU) 2015/2446
   Delegirana uredba (EU) 2015/2446 se popravi:
   
               1.
            
            
               člen 139 se nadomesti z naslednjim:
               „Člen 139
               1.   Če blago iz točk (a) do (d), točke (h) in točke (i) člena 136(1) ni prijavljeno drugače, se šteje, da je prijavljeno za začasni uvoz v skladu s členom 141.
               2.   Če blago iz točk (a) do (d), točke (h) in točke (i) člena 136(1) ni prijavljeno drugače, se šteje, da je prijavljeno za ponovni izvoz v skladu s členom 141, s čimer se zaključi postopek začasnega uvoza.“;
            
         
               2.
            
            
               v členu 141(1) se doda naslednja točka (d):
               
                           „(d)
                        
                        
                           že sam prestop meje carinskega območja Unije v katerem koli od naslednjih primerov:
                           
                                       (i)
                                    
                                    
                                       kadar se uporablja oprostitev od obveznosti prevoza blaga na ustrezen kraj v skladu s posebnimi pravili iz člena 135(5) zakonika;
                                    
                                 
                                       (ii)
                                    
                                    
                                       kadar se šteje, da je blago prijavljeno za ponovni izvoz v skladu s členom 139(2) te uredbe;
                                    
                                 
                                       (iii)
                                    
                                    
                                       kadar se šteje, da je blago prijavljeno za izvoz v skladu s členom 140(1) te uredbe.“
                                    
                                 
                     
         Člen 2
   Začetek veljavnosti
   Ta uredba začne veljati dan po objavi v Uradnem listu Evropske unije.
   Uporablja se od 1. maja 2016.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. aprila 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 269, 10.10.2013, str. 1.
   
      (2)  Delegirana uredba Komisije (EU) 2015/2446 z dne 28. julija 2015 o dopolnitvi Uredbe (EU) št. 952/2013 Evropskega parlamenta in Sveta o podrobnih pravilih v zvezi z nekaterimi določbami carinskega zakonika Unije (UL L 343, 29.12.2015, str. 1).
   
      (3)  Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (UL L 253, 11.10.1993, str. 1).